## ב. בדין חטאת שנתכפרו הבעלים, כא ע"ב – כד ע"א

. /מתני'/. ולד חטאת, ותמורת חטאת, וחטאת שמתו בעליה - ימותו; ושעיברה שנתה; ושאבדה ונמצאת בעלת מום, אם משכפרו הבעלים - תמות, ואינה עושה תמורה לא נהנין ולא מועלין, ואם עד שלא כיפרו הבעלים תרעה עד שתסתאב, ותמכר ויביא בדמיה אחרת, ועושה תמורה ומועלין בה.

. גמ'. ... אמר ריש לקיש: חטאת שעיברה שנתה - רואין אותה כאילו עומדת בבית הקברות ורועה. תנן, שעיברה שנתה, ואבדה ונמצאת בעלת מום, אם אחר שכיפרו בעלים - מתה, תיובתא דריש לקיש! אמר לך - ריש לקיש: כי קתני רישא מתה - אאבדה ונמצאת בעלת מום, אם אחר שכיפרו בעלים - תמות. אי הכי, אימא סיפא: אם עד שלא כיפרו הבעלים - תרעה עד שתסתאב, ואי בעלת מום - הא מסאבא וקיימא! אמר רבה הכי קאמר: (תנא) שאבדה ונמצאת בעלת מום עובר, אם אחר שכפרו בעלים - מתה, אם קודם שכיפרו בעלים - תרעה עד שתסתאב במום קבוע, ותימכר אמר רבא: שתי תשובות בדבר, חדא - דאם כן ישמור מיבעי ליה למיתני! ועוד שעיברה שנתה למאי הלכתא קתני? אלא אמר רבא: הכי קתני, עברה שנתה ואבדה, או אבדה ונמצאת בעלת מום, אחר שכיפרו הבעלים - מתה, קודם שכיפרו הבעלים - תרעה עד שתסתאב ותימכר. ... תנן: השני ירעה עד שיסתאב, וימכר ויפלו דמיו לנדבה, לפי שאין חטאת הציבור מתה הא דיחיד - מתה! וא"ר יוחנן: בעלי חיים נדחין, וכשהוא מתכפר - בשני שבזוג שני מתכפר, ואידך קמא - הוה ליה כי עיברה שנתה, וטעמא - דציבור, הא דיחיד - מתה! אמר לך: דחויין לחוד, ואבודין לחוד, מ"ט - אבודין דעתיה עליהון דילמא משתכחין, דחויין - לא הדרי מתחזיין...

. מתני'. ... המפריש חטאת ואבדה, והפריש אחרת תחתיה, לא הספיק להקריבה עד שנמצאת הראשונה היו שתיהן תמימות - אחת מהן תיקרב חטאת, והשניה תמות - דברי רבי. וחכמים אומרים: אין חטאת מתה - אלא שנמצאת מאחר שכיפרו הבעלים, ואין המעות הולכים לים המלח - אלא שנמצאו מאחר שכיפרו הבעלים. ...

. אמר רב הונא אמר רב: הכל מודים שאם משך אחת והקריבה - שהשניה מתה, לא נחלקו אלא בבא לימלך, דרבי סבר לא עשו תקנה בקדשים, ואמרינן לך - התכפר בשאינה אבודה ואבודה מתה. ורבנן סברי עשו תקנה בקדשים, ואמרינן לך התכפר באבודה ושאינה אבודה תרעה. ... ורבי אבא אמר רב: הכל מודים במתכפר בשאינה אבודה - שאבודה מתה, על מה נחלקו - דמתכפר באבודה, דרבי סבר מפריש לאיבוד - כאיבוד דמי, ורבנן סברי לאו כאיבוד דמי...

. א"ר אמי: המפריש שני ציבורי מעות לאחריות - מתכפר באחד מהן, ושני - יפלו לנדבה, אליבא דמאן? אילימא אליבא דרבי - פשיטא דיפלו לנדבה, ע"כ לא קאמר רבי אלא במפריש לאבוד, אבל לאחריות - מודה ואלא אליבא דרבנן, פשיטא ליה דיפלו לנדבה; ק"ו, השתא מפריש לאיבוד אמור רבנן לאו כאיבוד דמי, לאחריות מיבעיא? ואלא אליבא דר"ש איצטריכא ליה, מהו דתימא לית ליה לר"ש נדבה - קמ"ל דאית ליה נדבה...

. אמר ר' הושעיא: - המפריש שתי חטאות לאחריות - מתכפר באחת מהן, וחבירתה רועה. אליבא דמאן? אילימא אליבא דרבנן - השתא המפריש לאיבוד אמרי רבנן לאו כאיבוד דמי, לאחריות מיבעיא! אלא אליבא דר"ש - האמר ר"ש חמש חטאות מתות! אלא אליבא דרבי, כי אמר רבי - באיבוד, אבל אחריות - לא.

חטאת שעברה שנתה [ע"פ רש"י]

|  |  |  |  |
| --- | --- | --- | --- |
|  | רבה בדעת ר"ל | רבא בדעת ר"ל | רבא  |
| עברה שנתה ונתכפרו הבעלים | רועה | רועה | מתה |
| עברה שנתה ואבדה ונתכפרו הבעלים | רועה | מתה | מתה |

חטאת שנתכפרו הבעלים [ע"פ רש"י]

|  |  |  |  |  |
| --- | --- | --- | --- | --- |
|  | רבנן אליבא דרבי אבא | רבנן אליבא דר"ה | רבי | ר"ש |
| הפריש מעות לאחריות | נדבה | נדבה | נדבה | נדבה |
| הפריש בהמה לאחריות | רועה | רועה | רועה | מתה |
| אבודה בשעת הפרשהונתכפרו הבעלים באבודהלאחר שנמלכו בב"ד | רועה | רועה | מתה | מתה |
| אבודה בשעת הפרשהונתכפרו הבעלים באבודהולא נמלכו בב"ד | רועה | מתה | מתה | מתה |
| אבודה בשעת הפרשהונתכפרו הבעלים בשאינה אבודה | מתה | מתה | מתה | מתה |
| אבודה בשעת הפרשהומצאה בעלת מום | מתה | מתה | מתה | מתה |
| אבודה בשעת כפרה | מתה | מתה | מתה | מתה |

מהשוואת שתי הטבלאות עולה כי הטבלה העליונה לא נוגעת לשיטת רבי שמעון בטבלה התחתונה, שהרי לשיטתו כיוון שנתכפרו הבעלים תמות אף אם לא עברה שנתה. ומכאן, שלפי רבי שמעון הדין של עברה שנתה עוסק אף בלא נתכפרו הבעלים כלל, דהיינו שלשיטתו שני הפסולים הללו עומדים כל אחד עצמו: אם נתכפרו הבעלים מתה, ואם עברה שנתה מתה ללא צורך בתנאי נוסף.

כמו כן השורה התחתונה בטבלה העליונה לא נוגעת לשיטת רבי בטבלה התחתונה, שלשיטתו אם אבדה ונתכפרו הבעלים תמות אף אם לא עברה שנתה, ולכן צ"ל שלשיטתו הפסול של עברה שנתה קיים אפילו אם לא אבדה (אמנם צריך את התנאי של נתכפרו הבעלים, כמשמעות משנתנו).

לפי כל זה יש לעדכן את הטבלה העליונה כך:

חטאת שעברה שנתה (=ע"ש) [ע"פ רש"י]

|  |  |  |  |  |  |
| --- | --- | --- | --- | --- | --- |
|  | רבה בדעת ר"ל | רבא בדעת ר"ל | רבא  | רבי | ר"ש |
| רק עברה שנתה | רועה | רועה | רועה | רועה | מתה |
| ע"ש ונתכפרו הבעלים | רועה | רועה | מתה | מתה | מתה |
| ע"ש ואבדה ונתכפרו הבעלים | רועה | מתה | מתה | מתה | מתה |

לאור השוואת הטור של רבא לטור של רבי ניתן לומר שרבא סובר כרבי, ולכן פסק אחרת מריש לקיש.